ทองคำเริ่มมีแนวโน้มจุดกลับ
สภาพตลาดทองคำในคืนวันศุกร์ เริ่มเข้าสู่สภาพ Reversal Day ซึ่งหมายถึงในวันศุกร์นั้นเกิดการที่ไม่ตกต่อเนื่องตามที่ตลาดคาด กล่าวคือ ในเช้าวันศุกร์ปรับตัวลดลงมาโดยตลอด จาก 1,712 เหรียญสหรัฐ แล้วปรับตัวไปที่ 1,704 เหรียญสหรัฐ ในช่วงเย็น
29 ต.ค. 2555

สภาพตลาดทองคำในคืนวันศุกร์ เริ่มเข้าสู่สภาพ Reversal Day ซึ่งหมายถึงในวันศุกร์นั้นเกิดการที่ไม่ตกต่อเนื่องตามที่ตลาดคาด กล่าวคือ ในเช้าวันศุกร์ปรับตัวลดลงมาโดยตลอด จาก 1,712 เหรียญสหรัฐ แล้วปรับตัวไปที่ 1,704 เหรียญสหรัฐ ในช่วงเย็น 
เนื่องจากคาดหวังข่าวว่าราคาจะตกลงจากสภาวะข่าว GDP ที่คาดว่าจะดีขึ้น ตลาดทองคำจึงเข้าสู่การรับรู้ราคาก่อน และเมื่อค่า GDP ตัวจริงออกมาว่าดีขึ้นกว่าที่คาดการณ์ไว้ จึงเป็นเหตุที่จะทำให้ราคาทองคำตกลงมา แต่ผลที่ออกมานั้น ราคาทองคำกลับปรับตัวสูงอย่างรวดเร็ว และกลับไปทดสอบแนวต้านด้านบนด้วยซ้ำที่ระดับ 1,718 ในสภาพแบบนี้เราเรียกว่า Intraday Reversal Pattern นั่นหมายความว่า ตลาดรับรู้ข่าวและสามารถดีดกลับตรงข้ามกับความคาดหมาย ทำให้ในเชิงเทคนิควิเคราะห์ได้ว่า ราคาอาจจะเข้าสู่การหยุดตกได้ในระยะสั้น ซึ่งถือว่าเป็นสัญญาณที่ดีในตลาดทองคำทีเดียว แต่ก็ต้องยอมรับว่าเป็นสัญญาณที่เกิดขึ้นในระยะสั้นๆ ซึ่งต้องรอการยืนยันอีกครั้งในอีก 2 วันทำการ ถ้าราคาไม่หลุดลงมาที่ระดับ 1,700 เหรียญสหรัฐอีกจึงจะพอถือได้ว่าเกิดสัญญาณการกลับตัวอย่างสมบูรณ์
ตลาดยังได้รับแรงกดดันอะไรอยู่
สภาพตลาดทองคำในขณะนี้ปรับตัวลดลงมาอย่างมากในช่วง 10 วันทำการ จนทำให้ลงมาสู่แนวรับที่สำคัญทางจิตวิทยาที่ระดับ 1,700 เหรียญสหรัฐ ดังนั้นต่อจากนี้ก็ให้ดูสัญญาณการกลับตัวของ Oscillator ในจุดสำคัญต่อไป สำหรับข่าวเศรษฐกิจ MTS GOLD คาดว่าจะเริ่มส่งผลสู่ตลาดน้อยลงในขณะนี้ และต้องเริ่มให้ความสำคัญไปที่ตลาดยุโรปหรือสเปน ซึ่งน่าจะมีโอกาสที่จะเกิดข่าวดีมากกว่าข่าวร้าย หมายความว่า สเปนน่าจะเริ่มเข้าสู่ภาวะการขอความช่วยเหลือทางการเงิน
จะบริหารเงินลงทุนใน Gold Futures และทองคำแท่ง
Gold Futures Series V กำลังจะหมดอายุลงในอีกเพียง 2 วันทำการ นักลงทุน Gold Futures จึงจำเป็นที่จะต้องปิดสถานะ Series V ดังนั้นกลยุทธ์ในเชิงความคิดจะมีดังนี้ คือ
1.ปิด Series V และเปิด Series Z ในทิศทางเดิม เพื่อรักษาสภาพ Position
2.ปรึกษาหาวิธีในการปรับกลยุทธ์ให้ตรงกับแนวโน้มที่กำลังจะเกิดขึ้นในอีก 12 วัน ซึ่งมีโอกาสได้ทั้งตกลงต่อเนื่อง หรือเริ่มหยุดตกแล้วปรับตัวสูงขึ้น 
ดังนั้น การบริหาร Series ของ Gold Futures เพื่อปรับพอร์ตไปสู่ Series Z จึงเป็นเรื่องสำคัญที่จะต้องคำนึงถึงภายใน 12 วันทำการ ซึ่งนักลงทุนควรจะตัดสินใจว่าควรจะทำอย่างไร ซึ่งในขณะนี้ตลาด Gold Futures ต้องยอมรับว่ามีปริมาณการซื้อขายเบาบางลงอย่างมาก จากการที่ราคายังปรับตัวลดลงและเคลื่อนตัวไปในทิศทาง Sideway เนื่องจากทองคำตกแต่บาทอ่อน หรือกลับกันคือทองคำขึ้นแต่บาทแข็ง ในสภาพตลาดโลกยังพบว่า SPDR ยังมีการซื้อทองคำเข้าในช่วง 2 วันก่อน ทำให้ SPDR ยังคงถือครองอยู่ในระดับสูงที่ 1,339 ตัน และแม้ทองคำจะปรับตัวลดลง SPDR ก็ยังทรง การถือทองยังอยู่ในระดับสูง
วิเคราะห์ราคาทองคำทางเทคนิค
ราคาทองคำทางเทคนิคเริ่มเข้าสู่ภาวะที่จะต้องตัดสินใจในการเกิดการเข้าสู่ภาวะตกในระยะสั้น หรือในทางกลับกันอาจจะเริ่มหยุดตก และทำการทรงตัวก่อนที่จะปรับเป็นแนวโน้มขาขึ้น ในทางรูปแบบ Pattern ของทองมีความละม้ายคล้ายกับรูปถ้วยกาแฟ โดยเฉพาะอย่างยิ่งถ้าราคาไม่ตกหลุดต่ำกว่าเส้นค่าเฉลี่ย 200 วัน ในทาง Technical ในสัปดาห์หน้าจึงถือว่ามีความสำคัญเป็นอย่างมาก 
นักลงทุนเองต้องถือเป็นโอกาสในการปรับพอร์ตและรวมไปถึงการระมัดระวังการที่จะตกต่อหรือไม่ ซึ่งถ้าหลุดระดับ 1,700 เหรียญสหรัฐ ก็มีโอกาสที่ราคาจะลงไปทดสอบ 1,690 เหรียญสหรัฐ ซึ่งเป็นระดับเส้นค่าเฉลี่ย 100 วันของนักลงทุนรายวัน ในทางกลับกันถ้าราคาทองคำกลับตัวเข้าสู่ภาวะสูงขึ้น ก็คาดว่าน่าจะปรับตัวสูงที่ระดับ 1,725 เหรียญสหรัฐขึ้นมาได้ ซึ่งก็จะถือว่าราคาทองคำเริ่มเข้าสู่ภาวะสมดุลอย่างแท้จริง
ความรู้ความเข้าใจใน Technical Analyst จึงถือว่าเป็นความสำคัญอย่างมากที่ช่วยให้นักลงทุนสามารถหาจุดปรับตัวกับเหตุการณ์ที่จะเกิดในเร็วๆ นี้